Gissurus Isleifi filius
Gissurus Isleifi filius (Islandice Gissur Ísleifsson, natus anno 1042, mortuus anno 1118) fuit clericus Islandicus et episcopus Scalholtensis. Parentes eius fuerunt Isleifus Gissuri filius, pariter episcopus Scalholtensis, et Dalla Thorvaldi filia. Steinunnam Thorgrimi filiam in matrimonium duxit; coniuges in fundo Hof in sinu Vopnafiordensi sito habitaverunt.

Gissurus iuvenis in Saxoniam missus est studiorum gratia et iam adulescens sacerdos factus est. Saepe iter in Continentem fecit; etiam Romam venit papam Gregorium VII salutatum, a quo episcopatum petivit, patre mortuo. Papa eum Magdeburgum misit, ubi anno 1082 episcopus factus est. Cum rediisset in Islandiam, Scalholti vixit et scholam tenuit, sicut pater.

Notae

Bibliographia 
Orri Vésteinsson: The Christianization of Iceland. Priests, Power, and Social Change 1000-1300. Ex officina typographica Universitatis Oxoniensis, Oxoniae 2000.
Saga Biskupsstólanna. Holis 2006.

Nexus interni 
 Episcopi Scalholtenses

Nexus externi 
 Biskupa Sögur: Index litterarum mediaevalium 
  Wikisource: Íslendingabók 
 Hungrvaka, cap. 5 de Gissuro 

Nati 1042
Mortui 1118
Episcopi Scalholtenses